<classify> WAKALA wa Huduma ya Ununuzi Serikalini GPSA umefanikiwa kununua magari 599 kwa mwaka wa fedha ulioishia Juni 30, 2019 na kuokoa zaidi ya Sh bilioni 4.7 kupitia ununuzi wa pamoja.Ofisa Mtendaji Mkuu wa GPSA, Dk Geraldine Rasheli, alitoa takwimu hizo mjini hapa juzi na kusema kuwa ununuzi wa magari hayo 599 uligarimu Sh bilioni 96.7.Kupitia ununuzi wa pamoja wa magari ya serikali 599 kutoka taasisi za umma 242, tumepunguza gharama kwa Sh bilioni 4.71 endapo kila taasisi ingenunua yenyewe, alisema.Dk Rasheli alisema kutokana na ununuzi huo, Sh bilioni 1.5 zimeokolewa katika mchakato wa manunuzi na Sh bilioni 3.147 zimeokolewa kutokana na punguzo linalotolewa kutokana na ununuzi wa pamoja.Kati ya fedha zilizokolewa, Sh bilioni 1.5 zimeokolewa katika mchakato wa manunuzi, kama taasisi 242 zingefanya machakato wa manunuzi zenyewe, inakadiliwa kila taasisi ingetumia Sh milioni 6.5, alisema.Alisema pia GPSA ambayo imekuwa ikitoa huduma ya ugomboaji wa mizigo mikubwa ya serikali, imefanya kuwapo kwa ongezeko la thamani ya mizigo inayogombolewa ambayo imeongezeka kutoka thamani ya mizigo ya Sh bilioni 40.358 kwa mwaka 201718 hadi kufikia mizigo yenye thamani ya Sh bilioni 68.139 kwa wastani kwa mwezi kwa mwaka wa fedha 201819.Kuanzia Julai mwaka 2019 hadi Desemba mwaka jana, thamani ya mizigo yenye thamani ya Sh milioni 700 iligombolewa, hivyo kuongezeka kwa thamani ya mizigo kumeongeza pato la wakala katika sehemu hii kutoka wastani wa Sh milioni 200 kwa mwaka mpaka kufikia Sh milioni 150 kwa mwezi kwa mwaka 20192020, alisema.Alisema upungufu wa watumishi umechangia kutofanya vizuri zaidi kwenye eneo la ugomboaji wa mzigo na kuwa wamekuwa wakishirikiana na Wizara ya Kazi na programu ya kuboresha vijana katika ajira ili kutoa mafunzo kwa vitendo kwa vijana sehemu ya ugomboaji na imekuwa fursa ya kuwatumia vijana hao katika kutoa huduma.Aidha, Rasheli alisema kwa mwaka wa fedha 202021 wakala umepanga kukusanya Sh bilioni 79.1 kupitia vyanzo vyake vya mapato, ambapo Sh bilioni 16.163 zinatarajiwa kuwa ni faida kutokana na makusanyo na ruzuku serikalini kama mishahara.  <topic>: KITAIFA 